Allerede for tre år siden klagede Danmarks Naturfredningsforening over planerne om en saltvandsbaseret fiskefarm ved Nordsøcentret i Hirtshals. Nu har Natur- og Miljøklagenævnet givet Naturfredningsforeningen ret i samtlige væsentlige klagepunkter. Danmarks Naturfredningsforening fik projektet med fiskefarmen sat i bero allerede for to år siden. Det skete blandt andet med argumenter om, at fiskefarmen ville udlede store mængder kvælstof til Nordsøen. - Nævnets afgørelse er lidt af en lussing til ikke bare Hjørring Kommune, men også til deres konsulenters og Nordsøcenterets faglige håndtering. Således har Danmarks Naturfredningsforening fået medhold i samtlige væsentlige klagepunkter, siger Danmarks Naturfredningsforening i en pressemeddelelse.
En årelang strid mellem en fiskefarm og Hjørring Kommune på den ene side og Danmarks Naturfredningsforening på den anden side er nu slut.